રાંચી પહોંચ્યા બાદ તે પહેલાં દાનિશ અશફાકના ઘરે રોકાયો હતો. દાનિશના ઘરે હતો ત્યારે અમદાવાદમાં બોમ્બ બ્લાસ્ટ થયા હતા, જેના સમાચાર તેણે ટીવી ચેનલમાં જોયા હતા. ગુજરાત બાદ દિલ્હીમાં બ્લાસ્ટ કરવાનો હતો, જેથી તે આઝમગઢ મોડ્યુલના સંપર્કમાં હતો, પરંતુ પોલીસે આતંકી મુફ્તી બશરની ધરપકડ કરી લીધી હતી, જેના માટે તેણે આઝમગઢ મોડ્યુલના નવા યુવકો આતિફ અમીન અને મોહંમદ સાજિદને બ્લાસ્ટ કરવાની જવાબદારી સોંપી હતી. ૧૩ સપ્ટેમ્બરના રોજ આતીફ અમીન અને મોહંમદ સા‌િજદે તૌકીરના આદેશ અનુસાર દિલ્હીમાં બ્લાસ્ટ કરાવ્યા હતા.